section_heading: O pjesmama
paragraph_text: Tri EP-a bila su objavljena radi promidžbe Cryptic Writingsa. Dva od tri sadržavala su snimke pjesama održanih na popratnoj turneji, dok je treći bio studijski EP s instrumentalnim inačicama nekolicine skladbi na albumu. Koncertni EP-i zvali su se Live Trax i Live Trax II, od kojih je prvi bio objavljen 30. lipnja 1998.,<ref> dok je drugi iste godine bio objavljen kao bonus CD uz Cryptic Writings. Instrumentalni je EP, pod imenom Cryptic Sounds: No Voices in Your Head, zasebno bio objavljen u Japanu i Argentini, dok je u Južnoj Koreji bio objavljen kao bonus CD uz album. Vokale na pjesmama zamijenile su dodatne melodije na gitari; tijekom prve polovice skladbe "She-Wolf" gitare su bile svirane na španjolski akustični način.<ref>